གཉིས་པ་མཆེད་གྲོགས་ལ་བསྲེ་བ་ལ།ལས་དཔོན་གྱིས་སྣ་དྲངས་ལ་འདི་སྐད་དོ།དཔོན་གསས་ཐུགས་རྗེའི་བྱིན་རླབས་ཀྱིས།ལྷ་དང་ལྷ་མོར་གནས་འགྱུར་བའི།གཤེན་གྲོགས་ལྷ་དང་ལྷ་མོ་ལ།བརྩེ་ཞིང་གུས་པས་ཕྱག་འཚལ་ལོ།ཞེས་བརྗོད་ལ་ཕྱག་འཚལ་ལོ།དེ་ནས་ཞུ་དོན་གསོལ་ཏེ།ལས་དཔོན་ལ་ཕྱག་རྟེན་ཅི་འབྱོར་ཕུལ་ཏེ།བདག་མིང་ཞེས་བགྱི་བ་འདིས།དུས་འདི་ནས་བཟུང་ནས།ནམ་གཡུང་དྲུང་སྙིང་པོ་ལ་མ་མཆིས་ཀྱི་བར་དུ།འདི་དང་ཕྱི་མ་གནས་གཅིག་ཕྱིར།ཁྱེད་ཀྱི་ལྟ་སྤྱོད་བཞིན་དུ་བདག་ཀྱང་བགྱིད།བརྩེ་གདུང་དོན་གྱིས་བསྲེ་བར་མཛད་དུ་གསོལ།ཞེས་ཞུ་བ་དབུལ་ལོ།ལས་དཔོན་གྱིས་གཡུ་འབྲང་བདུད་རྩི་སྔར་བཞིན་བྱིན་གྱིས་རླབས་ལ་འདི་སྐད་དོ།དེང་གི་སྤུན་གྲོགས་ལྷ་ཡི་བཞི༼གཞི༽།བརྩེ་གདུང་ཐབས་ཀྱི་དམ་ཚིག་གིས།ལྷ་དང་ལྷ་མོར་བསྲེ་བར་བྱའོ།ཞེས་བརྗོད་ལ་ཐིག་ལེ་ཡིག་འབྲུའི་ཞུ་ལུགས་སྔར་བཞིན་བྱའོ།།